title: "Ngaio Marsh"
text: "Dame Edith Ngaio Marsh ([\u02c8na\u026a.o\u028a m\u0251\u02d0\u0283]; * 23. April 1895 uun Merivale, en steeddial faan Christchurch, Nei-Sialun; \u2020 18. Febrewoore 1982 uun Christchurch) wiar en nei-sialuns skriiwer, schauspeler an teooterreschis\u00f6\u00f6r. Hat wiar ian faan d\u00f6n bed\u00fc\u00fcdener skriiwer faan d\u00f6n klasisk detektiiwstaken, \u00fc\u00fcs jo f\u00f6\u00f6raal faan britisk autooren uun't tidj twesken d\u00f6n tau w\u00e4\u00e4ltkriiger skrewen wurd. Marsh as bitu Agatha Christie, Dorothy L. Sayers an Margery Allingham \u00fc\u00fcs ian faan d\u00f6n Queens of Crime (k\u00f6ninginen faan't ferbreegen) bek\u00e4\u00e4nd. Hat skreew twesken 1934 an 1982 32 detektiiwromoonen. F\u00f6l diarfaan spele uun a w\u00e4\u00e4lt faan a teooter, f\u00f6lsis drei jo's am William Shakespeare sin draamen. Hat as f\u00f6\u00f6raal f\u00f6r h\u00f6r karakter, Roderick Alleyn, en detektiiw, diar f\u00f6r det Metropolitan Police uun London werket, bek\u00e4\u00e4nd. H\u00f6gen faan h\u00f6r werken san ferfilmet wurden.\n\nSkriiwer"